Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o štatistike zahraničného obchodu Spoločenstva s nečlenskými štátmi a o zrušení nariadenia Rady (ES) č. 1172/95 /* KOM/2009/0075 v konečnom znení - COD 2007/0233 */





[pic] | KOMISIA EURÓPSKYCH SPOLOČENSTIEV | Brusel, 17.2.2009 KOM(2009) 75 v konečnom znení 2007/0233 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o štatistike zahraničného obchodu Spoločenstva s nečlenskými štátmi a o zrušení nariadenia Rady (ES) č. 1172/95 2007/0233 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o štatistike zahraničného obchodu Spoločenstva s nečlenskými štátmi a o zrušení nariadenia Rady (ES) č. 1172/95 1. SÚVISLOSTI Dátum doručenia návrhu EP a Rade (dokument KOM(2007) 653 v konečnom znení – 2007/0233 (COD): | 30. októbra 2007 | Dátum predloženia stanoviska Európskej centrálnej banky: | 3. marca 2008 | Dátum predloženia stanoviska Európskeho parlamentu, prvé čítanie: | 23. septembra 2008 | Dátum prijatia spoločnej pozície: | 16. februára 2009 | 2. CIEľ NÁVRHU KOMISIE V štatistike zahraničného obchodu (systém Extrastat) sa zaznamenávajú údaje o dovoze a vývoze tovaru medzi nečlenskými štátmi a členskými štátmi. Tieto informácie majú zásadný význam pre európske hospodárske a obchodné politiky a pre analýzu vývoja trhu v prípade jednotlivých komodít. Štatistika zahraničného obchodu obsahuje mesačné záznamy o dovoze a vývoze vyjadrené v ich hodnote a množstve, v členení podľa vykazujúcich členských štátov a podľa partnerských štátov, podľa komodít kombinovanej nomenklatúry, podľa spôsobu dopravy a podľa colného zaobchádzania. Štatistika je založená na údajoch získaných z colných vyhlásení. Zostavovanie štatistiky ovplyvnia zmeny, ktoré sa zaviedli v rámci modernizovaného Colného kódexu[1]. V záujme zabezpečenia dobrej kvality štatistiky aj v budúcnosti je potrebné upraviť štatistický systém. To je hlavným cieľom zrušenia nariadenia Rady (ES) č. 1172/95 a navrhnutia nového nariadenia o systéme Extrastat. - Nariadenie obsahuje presnejšie informácie o zdrojoch údajov pri realizácii rôznych colných zjednodušení. - V nariadení sa plánuje aj systém výmeny údajov medzi členskými štátmi, ktorý je potrebný v rámci modernizovaného colného systému. - Nariadenie umožní zostavovať a zverejňovať štatistiku podľa členských štátov určenia a skutočného vývozu. Tým sa zabráni nesprávnemu zaradeniu obchodu spôsobenému centralizovaným colným konaním a takzvaným „Rotterdamským efektom“[2]. - Nariadenie rieši aj nové potreby používateľov tým, že sa v ňom stanovuje tvorba dodatočnej štatistiky obchodu podľa podnikových ukazovateľov, ako aj zostavovanie údajov o obchode v členení podľa fakturačnej meny a podľa druhu transakcie. Z toho pre respondentov nevyplývajú žiadne alebo len veľmi obmedzené dodatočné spravodajské povinnosti. - Okrem toho sa nariadením zavádza lepší systém hodnotenia kvality štatistiky zahraničného obchodu. 3. PRIPOMIENKY K SPOLOčNEJ POZÍCII 3.1. Všeobecné pripomienky Európsky parlament zaujal stanovisko v prvom čítaní 23. októbra 2008, pričom k návrhu Komisie prijal 35 pozmeňujúcich a doplňujúcich návrhov. 8 pozmeňujúcich a doplňujúcich návrhov (č. 1 – 4, 8, 16, 17 a 19) sa však netýkalo všetkých jazykových znení, a preto sa o nich nehlasovalo. Komisia prijala v celom rozsahu alebo v zásade 24 z 27 pozmeňujúcich a doplňujúcich návrhov prijatých Európskym parlamentom v prvom čítaní. Tieto pozmeňujúce a doplňujúce návrhy posilňujú systém komitológie alebo sa týkajú terminológie, právnych odkazov a cieľa (odôvodnení) návrhu Komisie bez toho, aby menili základné ciele reformy. Pre Komisiu nepredstavujú zásadnú prekážku. Pokiaľ ide o tri zostávajúce pozmeňujúce a doplňujúce návrhy, Komisia a Rada jeden čiastočne prijali (č. 26 o výmene údajov), jeden bol zapracovaný do spoločnej pozície (č. 18 o zrušení požiadavky na zber údajov o „dovozných kvótach“), Komisia ho však vo svojej pozícii k pozmeňujúcim a doplňujúcim návrhom Európskeho parlamentu v prvom čítaní z 23. septembra 2008 odporučila neprijať. Tretí pozmeňujúci a doplňujúci návrh (č. 27 o nevykonávaní zberu štatistických údajov, ak colné orgány uplatňujú vlastné hodnotenie) zamietli obidve inštitúcie, Rada aj Komisia. Spoločná pozícia Rady obsahuje niektoré dodatočné špecifikácie týkajúce sa zdrojov údajov, systému výmeny údajov a špecifikácie technickej a redakčnej povahy. Komisia môže všetky tieto úpravy prijať. Podľa Komisie sa spoločnou pozíciou celkovo nemení koncepcia ani ciele návrhu, a preto ju môže podporiť v jej súčasnej podobe. 3.2. Podrobné pripomienky 3.2.1. Pozmeňujúce a doplňujúce návrhy Parlamentu, ktoré Komisia v celom rozsahu, čiastočne alebo v zásade prijala a zapracovala do spoločnej pozície Z 27 prijatých pozmeňujúcich a doplňujúcich návrhov boli do spoločnej pozície presne podľa pozmeňujúcich a doplňujúcich návrhov Parlamentu alebo v mierne pozmenenom znení zapracované pozmeňujúce a doplňujúce návrhy č. 5, 6, 7, 9, 10, 11, 12, 13, 14, 15, 20, 21, 22, 23, 24, 25, 28, 29, 30, 31, 32, 33, 34 a 35 . Komisia môže v celom rozsahu prijať tieto pozmeňujúce a doplňujúce návrhy, ktorými sa odstraňujú nejednoznačnosti alebo sa ustanovujú podrobnosti o systéme komitológie. Pozmeňujúci a doplňujúci návrh 26 sa čiastočne prijíma, pretože Komisia súhlasí s celkovým cieľom tohto pozmeňujúceho a doplňujúceho návrhu, ktorým je stanovenie zodpovednosti colných orgánov v rámci mechanizmu výmeny štatistických údajov. Komisia však uprednostňuje všeobecnejšie znenie zapracované do spoločnej pozície Rady. 3.2.2. Pozmeňujúce a doplňujúce návrhy Parlamentu, ktoré Komisia zamietla, avšak v celom rozsahu, čiastočne alebo v zásade sa zapracovali do spoločnej pozície Pozmeňujúcim a doplňujúcim návrhom Parlamentu 18 sa zo sledovaného súboru vypúšťajú údaje o „dovozných kvótach“. Zber týchto údajov sa nepredpokladá ani v spoločnej pozícii. Keďže tieto údaje sú veľmi dôležité na sledovanie obchodnej a poľnohospodárskej politiky Spoločenstva s ohľadom na záväzky voči WTO, najmä pokiaľ ide o oznamovanie WTO týkajúce sa vyčerpania viazaných colných kvót, Komisia trvá na tom, aby sa tieto údaje poskytovali na základe tohto nariadenia. 3.2.3. Pozmeňujúce a doplňujúce návrhy Parlamentu, ktoré Komisia prijala v celom rozsahu, čiastočne alebo v zásade, ktoré sa však nezapracovali do spoločnej pozície Žiadne 3.2.4. Pozmeňujúce a doplňujúce návrhy Parlamentu, ktoré Komisia a Rada zamietli a ktoré sa do spoločnej pozície nezapracovali Komisia rovnako ako Rada vyslovila obavy v súvislosti s pozmeňujúcim a doplňujúcim návrhom 27 , podľa ktorého sa pri uplatňovaní určitých zjednodušených colných konaní nemusia Eurostatu zasielať niektoré údaje o dovoze a vývoze. Uplatnenie tohto pozmeňujúceho a doplňujúceho návrhu by malo za následok len čiastočné pokrytie obchodu a tým aj výrazné zhoršenie kvality údajov. 3.2.5. Zmeny návrhu zo strany Rady Rada v návrhu Komisie navrhla tieto hlavné zmeny: - Štatistika v prípade zjednodušených colných formalít a kontrol: Rada vložila nové odôvodnenie 3, v ktorom sa stanovuje, že úplná štatistika sa bude zostavovať aj vtedy, ak neexistujú colné vyhlásenia pre obchod v dôsledku zjednodušených colných formalít. Článok 4 týkajúci sa zdrojov údajov bol prispôsobený zjednodušeniam stanoveným v modernizovanom Colnom kódexe. Najmä v novom článku 4 ods. 2 sa stanovuje, že hospodárske subjekty, na ktoré sa zjednodušenia vzťahujú, by mali poskytovať údaje na štatistické účely. Cieľom článku 4 ods. 5 a článku 5 ods. 4 je minimalizovať administratívne zaťaženie obchodu vyplývajúce zo zberu údajov. - Výmena údajov medzi členskými štátmi: Rada spresnila ustanovenia v záujme lepšieho fungovania budúceho systému výmeny štatistických údajov. V odôvodnení 4 sa odkazuje na rozhodnutie o „elektronickom colníctve“ a jeho vplyve na štatistiku. V článku 7 ods. 2 sa stanovuje, že colné orgány by mali zabezpečiť výmenu údajov medzi členským štátom podávajúcim vyhlásenie a členským štátom určenia/skutočného vývozu. Dátum zavedenia takéhoto systému výmeny údajov závisí od pokroku pri zavádzaní automatizovaného colného systému pre dovoz a vývoz. - Ďalšie zmeny: niektoré zmeny, ktoré zaviedla Rada vo svojej spoločnej pozícii, sú len technickej alebo redakčnej povahy. Niektoré úpravy viedli k zmene štruktúry návrhu a v dôsledku toho k prečíslovaniu odôvodnení a odsekov v niektorých článkoch. 4. ZÁVER Zmeny zavedené na základe spoločnej pozície Rady môže Komisia prijať s výnimkou zrušenia zberu údajov o „dovozných kvótach“, na ktorých dostupnosti Komisia trvá. [1] Nariadenie Európskeho parlamentu a Rady (ES) č. 450/2008 z 23. apríla 2008, ktorým sa ustanovuje Colný kódex Spoločenstva (Ú. v. EÚ L 145, 4.6.2008, s. 1). [2] „Rotterdamský efekt“ znamená, že transakcia v rámci zahraničného obchodu sa na účely štatistiky EÚ hlási najprv ako dovoz z tretej krajiny do členského štátu EÚ, v ktorom tovar prekročil hranicu EÚ a v ktorom bol prepustený do voľného obehu. Tento štatistický záznam je súčasťou systému Extrastat. Ďalší pohyb tovaru z tohto členského štátu EÚ do členského štátu EÚ, ktorý je konečnou skutočnou krajinou dovozu, sa potom v rámci systému Intrastat zaznamená ako odoslanie (vývoz) a prijatie (dovoz) medzi týmito dvomi členskými štátmi EÚ. „Rotterdamský efekt“ sa týka aj vývozu Spoločenstva, avšak v menšej miere. „Rotterdamský efekt“ vedie k umelému nadhodnoteniu vývozu a dovozu členských štátov EÚ, v ktorých dochádza k tomuto javu.